Държавен вестник, бр. 56, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  56
(4) Туроператорът уведомява министъра на
икономиката за сключения от него договор по
ал. 1 и за неговия срок на действие за вписване
в Националния туристически регистър.
(5) Условията и редът за сключване на зас-
трахователния договор по ал. 1 се определят с
акт на Министерския съвет, който регламенти-
ра и застрахователното покритие, лимитите на
отговорност, начина на определяне на застра-
хователната премия и други.
Чл. 43. Разпоредбите на този раздел се при-
лагат и в случаите, когато за отделни туристи-
чески услуги, включени в организираното пъ-
туване на потребителя, се издава отделен доку-
мент за плащане.
Раздел III
Хотелиерство и ресторантьорство
Чл. 44. (1) Хотелиерство или ресторантьор-
ство се извършва само в туристически обекти,
категоризирани или с открита процедура за
категоризиране съгласно изискванията на този
закон.
(2) Лицата, извършващи хотелиерство или
ресторантьорство, се вписват от категоризира-
щия орган служебно в Националния туристи-
чески регистър по чл. 58.
Чл. 45. Хотелиерство или ресторантьорство
се извършва от лице, което:
1. е търговец по смисъла на Търговския за-
кон или е юридическо лице, което има право по
силата на друг закон да извършва стопанска
дейност;
2. извършва дейността в категоризирано
средство за подслон, място за настаняване или
заведение за хранене и развлечения;
3. не е в процедура по ликвидация или несъс-
тоятелност.
Чл. 46. Лицето, извършващо хотелиерство
или ресторантьорство, е длъжно:
1. да предоставя туристически услуги, отго-
варящи на изискванията за определената кате-
гория на обекта;
2. да извършва съответната дейност само в
категоризиран туристически обект;
3. да спазва българското законодателство,
уреждащо престоя на туристи на територията
на Република България;
4. да постави в близост до входа на туристи-
ческия обект табелата по чл. 55, ал. 1 и следна-
та информация:
а) фирмата и седалището на търговеца;
б) работно време на туристическия обект;
в) името и фамилията на лицето, управител
на обекта.
Чл. 47. (1) Лицата, осъществяващи хотели-
ерство, са длъжни:
1. да обявяват цените на нощувките и на
другите предлагани от тях услуги чрез ценораз-
пис, поставен на видно за потребителите място
в близост до рецепцията и във всяка стая;
2. да обявяват цените така, че те да бъдат
лесно разбираеми, да са четливо изписани и да
не въвеждат потребителите в заблуждение;
3. цените задължително се обявяват и в
левове.
(2) Лицата, осъществяващи ресторантьор-
ство в заведения за хранене и развлечения, са
длъжни да съставят ценоразписи: лист-меню за
кухненската и сладкарската продукция и карт-
меню за алкохолни и безалкохолни напитки със
съответните продажни цени и грамажи.
(3) Лист-менюто и карт-менюто трябва да
бъдат предоставени на всеки потребител преди
поръчката и при представяне на сметката.
(4) Лист-менюто и карт-менюто задължител-
но се изписват и на български език.
(5) За всяка продажба на туристическа услу-
га задължително се издава документ за продаж-
ба, който съдържа най-малко данни за датата
на продажбата, вида на услугата и цената.
Чл. 48. Лицата, извършващи хотелиерство
и/или ресторантьорство, сключват договори
само с туроператори, туристически агенти, хо-
телиери или ресторантьори, удостоверили пра-
вото си да извършват съответния вид туристи-
ческа дейност.
Чл. 49. (1) Лицата, извършващи хотелиер-
ство, са длъжни да водят регистър на настане-
ните туристи и за реализираните от тях нощув-
ки, включително по националност на туриста.
(2) Регистърът се заверява ежемесечно от
кмета на съответната община или от оправомо-
щено от него длъжностно лице.
(3) Лицата, извършващи хотелиерство, са
длъжни ежемесечно да подават информация за
реализираните нощувки в съответната община.
Чл. 50. (1) На категоризиране подлежат ту-
ристическите обекти по чл. 3, ал. 3, т. 1, 2 и 3
независимо от формата на собственост и начи-
на на стопанисване.
(2) Процедура за категоризиране на турис-
тически обект се открива след подаване на за-
явление, придружено с всички изискуеми доку-
менти, посочени в наредбата за категоризира-
не по чл. 55, ал. 3, от лицето, което извършва
или ще извършва хотелиерство или ресторан-
тьорство.
(3) На лицето по ал. 2 се издава временно
удостоверение за открита процедура за катего-
ризиране, валидно за сроковете, посочени в
чл. 52, ал. 3, което се поставя на видно място в
обекта.
(4) Категорията на туристическия обект се
определя на база съответствие с минималните
задължителни изисквания за изграждане, обза-
веждане и оборудване, обслужване, предлагани
услуги и професионална езикова квалификация
на персонала, посочени в наредбата за катего-
ризиране по чл. 55, ал. 3.
(5) Категорията на туристическия обект се
определя за срок три години, който може да
бъде продължен за не повече от две години.